آلمان نینگ سونگگی بیر هفته ایچیده 2 مینگدن آرتیق نفر افغانستانلیک نی اوزبیکستان آرقه لی تخلیه قیلگن لیگی بیلدیریلدی.
آلمان نینگ تاشکینت بویوک ایلچیلیگی تامانیدن بیریلگن بیاناتده اوتگن هفته ایچلریده آلمان، افغانستان و اروپا بیرلیگی اولکه لری تبعه لری بولمیش 2 مینگدن آرتیق نفرنینگ اوزبیکستان آرقه لی افغانستاندن آلیب چیقریلگن لیگی معلوم قیلیندی.
بیاناتده تاشکینت قونلغه سیده ییملیک و طبی مواد تامین ایتیب بیریلگن اوشبو کیشیلرنینگ ینگی تور کروناویروس (کوید-19) تیستی عملگه آشیریلگندن کیین خصوصی اوچاق آرقه لی آلمان گه جونه تیلگن لیگی افاده ایتیلدی.
کابل بیلن تاشکینت اورته سیده گی تخلیه اوچیشلری نینگ آلمان قوراللی کوچلریگه باغلیق اوچاقلر آرقه لی بولیب اوتگن لیگی شو دایره ده حلی گچه 18 اوچاق پروازنینگ عملگه آشیریلگن لیگی قید ایتیلدی.
اوزبیکستان جمهور باشلیغی شوکت میرضیایف اوتگن هفته آلمان جمهور باشلیغی فرانک والتر اشتاین مایر و باش وزیر آنگیلا مرکل بیلن تیلفون ارقه لی سوزلشیب آلمان وطنداشلری نینگ اوزبیکستان آرقه لی افغانستاندن قیلیش مسئله سینی تیلگه آلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
